CELEX: 32016R0683
Language: bg
Date: 2016-05-02 00:00:00
Title: Регламент (ЕС) 2016/683 на Комисията от 2 май 2016 година за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на пропионова киселина — пропионати (E 280 — 283) в тортили (Текст от значение за ЕИП)

3.5.2016   
            
            
               BG
            
            
               Официален вестник на Европейския съюз
            
            
               L 117/28
            
         РЕГЛАМЕНТ (ЕС) 2016/683 НА КОМИСИЯТА
   от 2 май 2016 година
   за изменение на приложение II към Регламент (ЕО) № 1333/2008 на Европейския парламент и на Съвета по отношение на употребата на пропионова киселина — пропионати (E 280 — 283) в тортили
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               В приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
            
         
               (2)
            
            
               Списъкът може да се актуализира в съответствие с предвидената в член 3, параграф 1 от Регламент (ЕО) № 1331/2008 на Европейския парламент и на Съвета (2) обща процедура по инициатива на Комисията или при постъпване на заявление от държава членка или от заинтересована страна.
            
         
               (3)
            
            
               На 14 юли 2015 г. бе подадено заявление за разширяване на употребата на калциев пропионат (E 282) като консервант за удължаване на срока на годност на тортилите. На държавите членки бе предоставен достъп до посоченото заявление в съответствие с член 4 от Регламент (ЕО) № 1331/2008.
            
         
               (4)
            
            
               Използването на пропионова киселина — пропионати е необходимо за удължаване на срока на годност на тортилите, тъй като този продукт се разваля много бързо поради високото съдържание на влага и състава му, който е податлив на микробен растеж.
            
         
               (5)
            
            
               Пропионовата киселина — пропионати са широко използвани за предотвратяване на растежа на плесени в квасен хляб и хлебни изделия поради минималния им ефект върху дрождите и върху мириса или вкуса на крайния продукт.
            
         
               (6)
            
            
               В становището си относно повторната оценка на пропионова киселина (E 280), натриев пропионат (E 281), калциев пропионат (E 282) и калиев пропионат (E 283) като добавки в храните (3) Европейският орган за безопасност на храните („Органът“) стигна до заключението, че максималните концентрации на тези вещества при понастоящем разрешените видове употреба и количества добавки в храните не пораждат опасения за безопасността. Разрешаването на употребата на пропионати в тортилите представлява разширяване на обхвата на употребата, което няма да доведе до допълнителни опасения, тъй като извършената от Органа оценка на експозицията обхвана категория храни 07.1 „Хляб и хлебчета“.
            
         
               (7)
            
            
               Съгласно член 3, параграф 2 от Регламент (ЕО) № 1331/2008 Комисията трябва да изиска становището на Органа, за да актуализира списъка на Съюза на добавките в храните, установен в приложение II към Регламент (ЕО) № 1333/2008, освен в случаите, когато не съществува вероятност актуализацията да има отражение върху здравето на човека. Тъй като разширяването на обхвата на употребата на пропионова киселина — пропионати (E 280—283) като консервант в тортили представлява актуализация на посочения списък, при която не съществува вероятност това да има отражение върху здравето на човека, не е необходимо да се изисква становището на Европейския орган за безопасност на храните.
            
         
               (8)
            
            
               Поради това приложение II към Регламент (ЕО) № 1333/2008 следва да бъде съответно изменено.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 май 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  EFSA Journal (Бюлетин на ЕОБХ), 2014;12(7):3779.
   
      ПРИЛОЖЕНИЕ
      В част Д от приложение II към Регламент (ЕО) № 1333/2008, в категория храни 07.1 „Хляб и хлебчета“ вписванията за пропионова киселина — пропионати се заменят със следното:
      
         
                      
                  
                  
                     „E 280 — 283
                  
                  
                     Пропионова киселина — пропионати
                  
                  
                     3 000 
                  
                  
                     (1) (6)
                  
                  
                     само предварително опакован нарязан хляб и ръжен хляб
                  
               
                     E 280 — 283
                  
                  
                     Пропионова киселина — пропионати
                  
                  
                     2 000 
                  
                  
                     (1) (6)
                  
                  
                     само нискоенергиен хляб; частично опечен, предварително опакован хляб; предварително опаковани хлебчета, тортили и и „джобове“; предварително опаковани pølsebrød, boller и dansk flutes
                     
                  
               
                     E 280 — 283
                  
                  
                     Пропионова киселина — пропионати
                  
                  
                     1 000 
                  
                  
                     (1) (6)
                  
                  
                     само предварително опакован хляб“